|  |  |
| --- | --- |
| A képen embléma látható  Automatikusan generált leírás | **PANNON EGYETEM**Gazdálkodási Kar Zalaegerszeg |

**Hitelesített tantárgyi tematika igénylés eljárásrendje a Pannon Egyetem Gazdálkodási Kar Zalaegerszeg Karán**

A dokumentum karbantartásáért felelős: Gazdálkodási Kar Zalaegerszeg oktatási dékánhelyettes; érvényességi időpont: visszavonásig

A Pannon Egyetem Hallgatói Követelményrendszerének 96. § (6) bekezdésében foglaltak szerint hitelesített tantárgyi tematika kiadása kérelmezhető az alábbi feltételek szerint:

* a hitelesített tantárgyi tematika kiadási díja 2.000 Ft/tematika,
* 10 évnél régebbi tematikát az intézmény nem köteles kiadni.

Hitelesített tantárgyi tematika iránti igény a kérelem benyújtásához viszonyítva 10 évre visszamenően teljesített tantárgyra vonatkozóan nyújtható be a Pannon Egyetem Gazdálkodási Kar Zalaegerszeg Karán, illetve jogelődjénél (Budapesti Gazdasági Egyetem Gazdálkodási Kar Zalaegerszeg) oktatott szakok tantárgyaira. Régebben teljesített tantárgyra vonatkozó tematika csak kivételes esetben állítható ki, melyről tájékoztatás a **dekani.hivatal@zek.uni-pannon.hu** e-mail címen kérhető.

Átjelentkezés esetén akkor szükséges a hitelesített tematika igénylése a jelen eljárásrend szerint, ha a hallgató más felsőoktatási intézménybe kéri átvételét. Intézményen belüli átjelentkezés esetén nem szükséges a tematikák hitelesítése.

Ugyancsak nem szükséges hitelesített tárgytematika igénylése akkor sem, ha a hallgató a Pannon Egyetemen egy újabb képzésen kíván tárgyelismertetést kezdeményezni.

**Tantárgyi tematika igénylés menete**

1. A hitelesített tantárgyi tematika igénylési lap (1. melléklet) kitöltése. A kiállítás feltétele az igénylési lap pontos kitöltése. Hiányosan, pontatlanul kitöltött igénylési lap alapján a kérést nem tudjuk teljesíteni!

2. A kitöltött tantárgyi tematika igénylési lap leadása

* személyesen a Gazdálkodási Kar Zalaegerszeg Dékáni Titkárságán (D épület, 3. emelet),  vagy
* elektronikus úton való megküldése a **dekani.hivatal@zek.uni-pannon.hu** e-mail címre,  vagy
* postai úton való megküldése a Pannon Egyetem Gazdálkodási Kar Zalaegerszeg Dékáni Titkárság, 8900 Zalaegerszeg, Gasparich Márk u. 18/A címre.

3. A leadott igénylési lap alapján a ZEK Tanulmányi Iroda ellenőrzi, hogy a kért tematikák rendelkezésre állnak-e, és visszajelzést küld erről az igénylőnek a díj befizetését megelőzően.

4. A hitelesített tárgytematika kiadási díjának befizetése a Pannon Egyetem központi bankszámlájára átutalással.

Számlavezető pénzintézet neve: **MBH Bank Nyrt.**
Kedvezményezett neve: **Pannon Egyetem**
Kedvezményezett bankszámlaszáma: **10300002 – 10802153 – 00014904**
IBAN: **HU94 10300002 10802153 00014904**
Összeg: **2000 Ft/tematika**
Közlemény rovat: **GKZ tematika**

A könnyebb beazonosíthatóság érdekében kérjük, jelezze, ha nem a saját nevén szereplő számlaszámról indítja az utalást. **Revoluton keresztül történő utalás esetén kérjük a Közlemény rovatba feltüntetni az igénylő nevét is.**

5. A befizetési igazolás elküldése a **dekani.hivatal@zek.uni-pannon.hu**  e-mail címre.
Számlaigény esetén a számlázási cím megadása.

6. A hitelesített tantárgyi tematikák kiadása a befizetési igazolás megküldését követő 10 munkanapon belül, az igénylési lapon kért módon (személyes átvétel/ postázás/ elektronikus küldés) történik.

1. melléklet: “Hitelesített tantárgyi tematika igénylés” űrlap